Pine Mountain Ski Jump

Pine Mountain Ski Jump er en hoppbakke i Iron Mountain i delstaten Michigan, USA. Bakken ligger i Breitung Township i Dickinson County. Den har K-punkt 120 meter og bakkestørrelse 133 meter. Anlegget består også av tre mindre hoppbakker med størrelse K38, K25 og K10.

Bakkerekord satt i verdenscuprenn er 140 meter, satt av Masahiko Harada (Japan) 18. februar 1996. I kontinentalcupen har Stefan Thurnbichler (Østerrike) hoppet 143,5 meter 15. februar 2009.

Pine Mountain er en av tre hoppbakker i USA med K-punkt 120 meter (de to andre er storbakkene i MacKenzie Intervale Ski Jumping Complex i Lake Placid og Utah Olympic Park Jumps i Park City). Pine Mountain har den lengste bakkerekorden av disse tre, og målt etter bakkerekord gjør det den til den største hoppbakken i USA som er i drift, bare slått av skiflygingsbakken Copper Peak (også i Michigan), som ikke lenger er i bruk.

Historie
Den første hoppbakken i Iron Mountain ble bygd ved Hemlock Street i 1929, men den eksisterte bare kort tid. I 1933 ble hoppbakken Devil's Hill bygd ved Crystal Lake. Denne bakken ble revet under 2. verdenskrig. Byggingen av hoppbakken i Pine Mountain startet i 1937, og bakken sto ferdig høsten 1938. Den har siden blitt utbygd flere ganger.

Pine Mountain har vært arena for verdenscuprenn i spesielt hopp to ganger, i 1996 og 2000. Bakken har hatt kontinentalcuprenn hvert år siden 2001, bortsett fra 2003. Pine Mountain har vært arena for USA-mesterskapet i skihopping 3 ganger, i 1958, 1960 og 1966.Eastern Ski Jumping & Nordic Combined Foundation, Inc.: United States National Ski Jumping Champions 1904-1980   

De to kontinentalcuprennene i Iron Mountain 21. februar 2015 var preget av mye vind, og rekorder for vindkompensasjon kan ha blitt satt i disse rennene. I det første rennet fikk Joachim Hauer (Norge) til sammen -87,1 poeng i vindkompensasjon (-45,0 og -42,1 poeng i de to omgangene, for 5,16 og 4,82 m/s oppdrift).FIS: Resultater kontinentalcup 21. februar 2015, første renn I det andre rennet fikk Dusty Korek (Canada) -50,9 poeng i vindkompensasjon i andre omgang, tilsvarende 5,83 m/s oppdrift.FIS: Resultater kontinentalcup 21. februar 2015, andre renn

Bakkerekorder
 Dato Navn  Lengde 1939  Bob Roecker 78 m 1941  Alf Engen 81,5 m 1942  Torger Tokle 88 m 1949  Joe Perrault 89 m 1949  Matti Pietikäinen 89,5 m 1949  Joe Perrault 90,5 m 1950Harold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 156)  Billy Olson 90,5 m 1955Jacobs Funeral Homes & Crematory: Obituary for Rudolph Maki  (besøkt 23. januar 2017)  Rudy Maki 91,5 m 1961  Jim Brennan 96 m 1962  Pekka Tirkkonen 96,5 m 1965  John Balfanz 99 m 1968  Adrian Watt 103 m Dato Navn Lengde 1971  Jerry Martin 105 m 1978  Gebhard Aberer 113 m 1980  Armin Kogler 121,5 m 1991  Werner Schuster 122 m 18. februar 1996  Masahiko Harada 131,5 m 18. februar 1996  Jens Weißflog 131,5 m 18. februar 1996  Masahiko Harada 140 m 23. februar 2002  Kalle Keituri 142 m 21. februar 2004  Olav Magne Dønnem 142 m 18. februar 2006  Stefan Kaiser 142,5 m 15. februar 2009  Lukas Müller 142,5 m 15. februar 2009  Stefan Thurnbichler 143,5 m

Verdenscuprenn
 Dato Vinner  Andre Tredje 17. februar 1996  Jens Weißflog  Andreas Widhölzl  Ari-Pekka Nikkola 18. februar 1996  Masahiko Harada  Adam Małysz  Kimmo Savolainen 26. februar 2000  Martin Schmitt  Tommy Ingebrigtsen  Stefan Horngacher 27. februar 2000  Martin Schmitt  Andreas Widhölzl  Andreas Goldberger

Kilder
Skisprungschanzen-Archiv: Iron Mountain MI
Exploring the North: Pine Mountain Ski Jump Hill Records
FIS: Resultater

Andre eksterne lenker
Hunts' Guide to Michigan's Upper Peninsula: Iron Mountain – Pine Mountain Ski Jump 
Pasty.com: Now that's a jump!

Kategori:Hoppbakker i USA
Kategori:Sport i Michigan
Kategori:Dickinson County (Michigan)